રવિશંકર મહારાજના દેશ-વિદેશમાં લાખો અનુયાયીઓ છે. આજે નવ વર્ષ બાદ તેઓ રાજકોટના આંગણે આવતા આ દિવ્ય ઉત્સવની ઉજવણી કરવા 15 હજારથી વધુ અનુયાયીઓ મેદાનમાં ઉમટી પડયા હતા. આ કાર્યક્રમ અંતર્ગત 10,000 સ્કવેર ફૂટ જગ્યામાં એક વિશાળ સ્ટેજ બનાવવામાં આવ્યું હતું. જેમાં આર્ટ ઓફ લિવિંગના પ્રશિક્ષકો સહિત બહોળા પ્રમાણમાં સાધક વર્ગના લોકોએ પણ હાજરી આપી હતી. આ અષ્ટલક્ષ્મી હવનમાં યજમાનોને બેસવા માટે ખાસ વ્યવસ્થા કરવામાં આવી હતી.